פיגוע ההתאבדות בצומת אשקלון

פיגוע ההתאבדות בצומת אשקלון היה פיגוע התאבדות שבוצע ב-25 בפברואר 1996, ה' באדר ה'תשנ"ו בו נרצחה החיילת חופית אייש, ונפצעו 36 איש. הפיגוע אירע כמה שעות לאחר הפיגוע הראשון בקו 18, שבו נרצחו 26 בני אדם, ביניהם 9 חיילי צה"ל.

הפיגוע
בצהרי 25 בפברואר 1996, מספר שעות לאחר הפיגוע הראשון באוטובוס של קו 18 בירושלים, מחבל מתאבד שהסתנן מרצועת עזה וחיכה בתחנת האוטובוס בצומת אשקלון, הניח מטען חבלה במקום, ומספר שניות לאחר מכן התפוצץ המטען. כתוצאה מכך נרצחה החיילת חופית אייש ונפצעו 36 נוסעי האוטובוס.

הנצחה 
לאחר הפיגוע הוקמה אנדרטה לזכר חופית אייש במקום הפיגוע. נכתב בה פסוק ד' בתהילים קכ"א: "הנה לא ינום ולא יישן שומר ישראל".

קישורים חיצוניים
 
 

ישראל: פיגועי התאבדות
פיגועי טרור בישראל ב-1996
אשקלון: היסטוריה
כביש 4